BE8 ดีดเกือบ 4% ลุ้นกำไร Q3 นิวไฮ 35 ลบ. โบรกชูท็อปพิกกลุ่ม
BE8 ดีดเกือบ 4% ราคาแตะ 56.25 บ. ลุ้นกำไรไตรมาส 3/65 นิวไฮ 35 ลบ. โบรกชูท็อปพิกกลุ่ม ประเมินกำไรปี 65-66 โตแกร่ง รับกระแส Digital transformation บูม
BE8 ดีดเกือบ 4% ราคาแตะ 56.25 บ. ลุ้นกำไรไตรมาส 3/65 นิวไฮ 35 ลบ. โบรกชูท็อปพิกกลุ่ม ประเมินกำไรปี 65-66 โตแกร่ง
4 ต.ค. 2565

ผู้สื่อข่าวรายงานว่า วันนี้ (4 ต.ค.65) ราคาหุ้นบริษัท เบริล 8 พลัส จำกัด (มหาชน) หรือ BE8 ล่าสุด ณ เวลา 10:11 น. อยู่ที่ระดับ 56.25 บาท บวก 2 บาท หรือ 3.69% สูงสุดที่ระดับ 56.75 บาท ต่ำสุดที่ระดับ 56 บาท ด้วยมูลค่าซื้อขาย 43.27 ล้านบาท

ทั้งนี้บล.โนมูระ พัฒนสิน ประเมินราคาเป้าหมาย BE8 ปี 66 ไว้ที่ 100 บาท โดยช่วงไตรมาส 3/65 บริษัทฯ จะมีกำไรนิวไฮที่ระดับ 35 ล้านบาท เพิ่มขึ้น 67% เทียบช่วงเดียวกันปีก่อน และเพิ่มขึ้น 17% เทียบไตรมาสก่อนหน้า  โดยประมาณการกำไรปี 65 อยู่ที่ 135 ล้านบาท และปี 2566 อยู่ที่ 338 ล้านบาท เป็นผลมาจากการควบรวม  X10, เบย์คอมฯ ที่เพิ่มรายได้เป็นเท่าตัว
ขณะที่ธุรกิจหลักเติบโตอย่างต่อเนื่องตามความต้องการด้าน Digital transformation และการรุกตลาดภาครัฐ ที่มีโอกาสมหาศาล หลังมีการออกกฎหมายสนับสนุนมากขึ้น
ขณะเดียวกัน bond yield เริ่มผ่อนคลาย เป็นจุดทยอยสะสมหุ้น กลุ่ม growth อีกรอบ ประกอบกับอัพเกรดตัวเองเป็น Digital transformation ecosy stem ที่มีบริการครอบคลุมและครบวงจรขึ้น และมีบุคลากรเพิ่มขึ้นหลายเท่าตัว พร้อมรับงานสเกลใหญ่ระดับหลายร้อยล้านบาทมากขึ้น อีกทั้งเป็น Top pick กลุ่ม จากกำไรปี 66 ที่คาดติบโตเด่นสุดในกลุ่มฯ และทุกบริษัทในเครือเติบโตสูง